DIVINA-COMEDIA-TA-WEB	Quan, acabat eth jòc de dats, se’n van es jogaires, eth que pèrd se quede trist, pensant enes jogades, e aprenent alavetz, damb sentiment, era manèra que l’aurie calut jogar entà guanhar: damb eth qu’a guanhat se’n van es auti; e er un per dauant e er aute peth darrèr e er aute peth costat sagen de hèr-se agradius ar afortunat; aguest non s’arture, encara que les escote a toti, enquia que l’aufrís a un era sua man, que per aquerò dèishe d’aclapar- lo, desliurant-se atau des empossades dera multitud.